CELEX: 62010TN0426
Language: et
Date: 2010-09-16 00:00:00
Title: Kohtuasi T-426/10: 16. septembril 2010 esitatud hagi — Moreda-Riviere Trefilerías versus komisjon

20.11.2010   
            
            
               ET
            
            
               Euroopa Liidu Teataja
            
            
               C 317/37
            
         16. septembril 2010 esitatud hagi — Moreda-Riviere Trefilerías versus komisjon
   (Kohtuasi T-426/10)
   ()
   2010/C 317/68
   Kohtumenetluse keel: hispaania
   
      Pooled
   
   
      Hageja: Moreda-Riviere Trefilerías, SA (Gijón, Hispaania) (esindajad: advokaadid F. González Díaz ja A. Tresandi Blanco)
   
      Kostja: Euroopa Komisjon
   
      Hageja nõuded
   
   
               —
            
            
               tühistada Euroopa Liidu toimimise lepingu artikli 263 alusel komisjoni 30. juuni 2010. aasta otsus C(2010) 4387 lõplik (juhtum COMP/38.344 — Pingestusteras);
            
         
               —
            
            
               teise võimalusena tühistada Euroopa Liidu toimimise lepingu artikli 261 alusel mainitud otsusega määratud trahv või vähendada selle summat, ning
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Käesolevas menetluses vaidlustatud otsus on sama nagu otsus kohtuasjas T-385/10: ArcelorMittal vs. komisjon.
   Hageja väidab konkreetselt järgmist:
   
               —
            
            
               ELTL artikli 101 ekslik kohaldamine seoses MRT-le vastutuse omistamisega selle artikli väidetava rikkumise eest, arvestades esiteks, et TYCSA (PSC), mitte aga MRT, vastutab TYSCA S.L. väidetava osalemise eest otsuses kirjeldatud tegevuses, ja teiseks, et TYCSA S.L. ei moodustanud ühte majandusüksust GSW/TYCSA-ga. Seetõttu ei saa MRT-d lugeda vastutavaks TYCSA S.L. ja TYCSA PSC tegevuse eest;
            
         
               —
            
            
               kõnealuse tegevuse hindamisel on tehtud faktivigu ning rikutud õigusnorme, sest Euroopa Komisjon eksib, kui ta leiab, et kõik erinevates liikmesriikides ja erinevatel aegadel sõlmitud kokkulepped ja toimunud koosolekud, mille osalejad ning eesmärgid olid erinevad, kujutavad endast ELTL artikli 101 tähenduses ühte ja jätkuvat rikkumist. Teiseks ei kujuta tuvastatud kokkulepped endast meetmete ühtset tervikut, mis peaksid saavutama ühe eesmärgi.
            
         Teise võimalusena palub hageja tühistada trahvi või vähendada selle summat, kuna on rikutud proportsionaalsuse, õiguspärase ootuse, tagasiulatuva jõu puudumise ja õiguskindluse põhimõtteid, sest ei kohaldatud 1998. aasta suuniseid trahvide arvutamise meetodi kohta; ei võetud arvesse teatud kergendavaid asjaolusid; ning rikuti kaitseõigusi ja otsust ei põhjendatud.